CELEX: 32015D2417
Language: da
Date: 2015-12-17 00:00:00
Title: Kommissionens gennemførelsesafgørelse (EU) 2015/2417 af 17. december 2015 om ændring af gennemførelsesafgørelse (EU) 2015/789 om foranstaltninger mod indslæbning og spredning i Unionen af Xylella fastidiosa (Wells et al.) (meddelt under nummer C(2015) 9191)

19.12.2015   
            
            
               DA
            
            
               Den Europæiske Unions Tidende
            
            
               L 333/143
            
         KOMMISSIONENS GENNEMFØRELSESAFGØRELSE (EU) 2015/2417
   af 17. december 2015
   om ændring af gennemførelsesafgørelse (EU) 2015/789 om foranstaltninger mod indslæbning og spredning i Unionen af Xylella fastidiosa (Wells et al.)
   
      
         (meddelt under nummer C(2015) 9191)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Kommissionens gennemførelsesafgørelse (EU) 2015/789 (2) har været anvendt siden maj 2015. Da de franske myndigheder i mellemtiden har underrettet Kommissionen om nye udbrud af Xylella fastidiosa (Wells et al.) (i det følgende benævnt »skadegøreren«) på deres respektive områder, bør de foranstaltninger, der er fastsat ved den nævnte afgørelse, tilpasses den aktuelle situation.
            
         
               (2)
            
            
               Videnskabelige undersøgelser har vist, at forskellige underarter af skadegøreren forekommer på Unionens område. Yderligere har flere værtsplanter vist sig kun at være modtagelige for en af disse underarter. Derfor bør definitionen af værtsplanter ændres for at tage højde for sådanne udviklinger. Af samme grund bør medlemsstaterne også gives mulighed for at afgrænse områder kun med hensyn til disse underarter.
            
         
               (3)
            
            
               Med henblik på at sikre en mere punktlig tilgang til opførelse af værtsplanter — disse er på nuværende tidspunkt opført på listen i bilag II til gennemførelsesafgørelse (EU) 2015/789 — bør definitionen af værtsplanter ændres, bilag II udgå og listen med værtsplanter offentliggøres i Kommissionens database med »værtsplanter, der er modtagelige for Xylella fastidiosa på Unionens område«.
            
         
               (4)
            
            
               I betragtning af ændringen af definitionen af værtsplanter bør definitionen af specificerede planter også ændres for at sikre, at de dækker alle værtsplanter, straks efter at de er medtaget i den i betragtning 3 omhandlede database.
            
         
               (5)
            
            
               Da der er risiko for spredning af skadegøreren i en hvilken som helst del af Unionens område, og da det er vigtigt at handle på et tidligt tidspunkt, er det særlig vigtigt, at medlemsstaterne udarbejder beredskabsplaner, således at de er bedre forberedt i tilfælde af eventuelle udbrud.
            
         
               (6)
            
            
               Med henblik på at lette videnskabelig forskning, der har til formål at beskytte den del af Unionens område, der endnu ikke er berørt af skadegøreren, og bestemme, præcis hvilken virkning skadegøreren har på værtsplanterne, bør medlemsstaterne gives mulighed for — til videnskabelige formål og på de betingelser, der er fastsat i Kommissionens direktiv 2008/61/EF (3) — at tillade plantning af værtsplanter i en eller flere dele af inddæmningsområdet. En sådan mulighed bør dog ikke gives for så vidt angår det område, der er omhandlet i artikel 7, stk. 2, litra c), i gennemførelsesafgørelse (EU) 2015/789, på grund af dets nærhed til resten af Unionens område.
            
         
               (7)
            
            
               For så vidt angår bekæmpelse af skadegøreren offentliggjorde Den Europæiske Fødevaresikkerhedsautoritet (EFSA) den 2. september 2015 en videnskabelig udtalelse (4) om behandling med varmt vand af plantemateriale til vinavl. Udtalelsen viser, at de forhold, der foreskrives og anbefales med henblik på sanering af det pågældende plantemateriale for grapevine flavescence dorée-fytoplasma, også er effektive mod skadegøreren. Det bør derfor på visse betingelser tillades at flytte hvilende planter af Vitis inden for og ud af de områder, hvor disse planter har været genstand for behandling med varmt vand.
            
         
               (8)
            
            
               Da værtsplanterne kan blive inficeret med skadegøreren, og da der er behov for øget opmærksomhed hos operatørerne og bedre sporbarhed i tilfælde af positive resultater, bør det også kun være tilladt at flytte værtsplanter, der aldrig er blevet dyrket inden for de afgrænsede områder, inden for Unionens område, hvis de er ledsaget af et plantepas. For ikke at lægge uforholdsmæssigt store administrative byrder på sælgere af de pågældende planter bør dette krav ikke gælde for flytning af planterne til personer, der ikke handler som led i deres erhvervsmæssige virksomhed.
            
         
               (9)
            
            
               I betragtning af den alvorlige virkning, som skadegøreren har på værtsplanterne, og vigtigheden af at handle så tidligt som muligt for at kunne bekæmpe eventuelle udbrud i Unionen bør alle medlemsstater gøre oplysninger om den trussel, som skadegøreren udgør for Unionens område, tilgængelige for den almindelige offentlighed, rejsende samt professionelle og internationale operatører.
            
         
               (10)
            
            
               Den 27. juli 2015 underrettede de franske myndigheder Kommissionen om det første udbrud af skadegøreren i regionen Korsika. Da skadegøreren er blevet konstateret på Korsika på planter af arter, der endnu ikke er opført som specificerede planter, bør listen med specificerede planter opdateres med henblik på opførelse af de pågældende arter. Bilag I til gennemførelsesafgørelse 2015/789/EU bør derfor ændres.
            
         
               (11)
            
            
               Gennemførelsesafgørelse (EU) 2015/789 bør derfor ændres.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ændringer til gennemførelsesafgørelse (EU) 2015/789
   I gennemførelsesafgørelse (EU) 2015/789 foretages følgende ændringer:
   
               1)
            
            
               Artikel 1, litra a), b) og c), affattes således:
               »a)   »skadegører«: enhver underart af Xylella fastidiosa (Wells et al.)
               b)   »værtsplanter«: planter til plantning, undtagen frø, tilhørende slægter eller arter, der er opført i Kommissionens database med værtsplanter, der er modtagelige for Xylella fastidiosa på Unionens område, som konstateret modtagelige for skadegøreren på Unionens område eller, når en medlemsstat, jf. artikel 4, stk. 1, andet afsnit, har afgrænset et område kun med hensyn til en eller flere underarter af skadegøreren, som konstateret modtagelige for den/de pågældende underart(er)
               c)   »specificerede planter«: alle værtsplanter og planter til plantning, bortset fra frø, tilhørende slægter eller arter opført i bilag I«.
            
         
               2)
            
            
               Som artikel 3a indsættes:
               »Artikel 3a
               Beredskabsplaner
               1.   Senest den 31. december 2016 udarbejder hver medlemsstat en plan med angivelse af de tiltag, der skal træffes på dens område, jf. artikel 4-6a og artikel 9-13a, i tilfælde af bekræftet forekomst eller mistanke om forekomst af skadegøreren (i det følgende benævnt »beredskabsplanen«).
               2.   Beredskabsplanen skal også indeholde følgende oplysninger:
               
                           a)
                        
                        
                           roller og ansvarsområder for så vidt angår de organer, der er involveret i tiltagene, og den centrale myndighed
                        
                     
                           b)
                        
                        
                           et eller flere laboratorier, der er specifikt godkendt til testning af skadegøreren
                        
                     
                           c)
                        
                        
                           bestemmelser om meddelelse af tiltagene til og fra de berørte organer, den centrale myndighed, den berørte private sektor og offentligheden
                        
                     
                           d)
                        
                        
                           protokoller om metoder til visuelle undersøgelser, prøveudtagning og laboratorietest
                        
                     
                           e)
                        
                        
                           bestemmelser om uddannelse af personalet hos de organer, der er involveret i tiltagene
                        
                     
                           f)
                        
                        
                           minimumsressourcer, der skal gøres tilgængelige, og procedurer med henblik på at gøre yderligere ressourcer tilgængelige i tilfælde af bekræftet forekomst eller mistanke om forekomst af skadegøreren.
                        
                     3.   Medlemsstaterne evaluerer og reviderer deres beredskabsplaner, når det er påkrævet.
               4.   Medlemsstaterne sender Kommissionen deres beredskabsplaner, når den anmoder herom.«
            
         
               3)
            
            
               Artikel 4, stk. 1, affattes således:
               »1.   Hvis forekomst af skadegøreren bekræftes, afgrænser den pågældende medlemsstat straks et område i henhold til stk. 2, i det følgende benævnt »afgrænset område«.
               Uanset første afsnit kan medlemsstaten i tilfælde af bekræftet forekomst af en eller flere underarter af skadegøreren afgrænse et område kun med hensyn til denne/disse underart(er).«
            
         
               4)
            
            
               Artikel 5 affattes således:
               »Artikel 5
               Forbud vedrørende plantning af værtsplanter i inficerede zoner
               1.   Plantning af værtsplanter i inficerede zoner er forbudt, undtagen på steder, der er fysisk beskyttet mod indslæbning af skadegøreren via dens vektorer.
               2.   Uanset stk. 1 kan den berørte medlemsstat, jf. betingelserne i Kommissionens direktiv 2008/61/EF (5), tillade plantning af værtsplanter til videnskabelige formål inden for det i artikel 7 omhandlede inddæmningsområde, uden for det i artikel 7, stk. 2, litra c), omhandlede område.
               
                  (5)  Kommissionens direktiv 2008/61/EF af 17. juni 2008 om de betingelser, hvorunder visse skadegørende planter, planteprodukter og andre objekter, der er anført i bilag I-V til Rådets direktiv 2000/29/EF, må føres ind i eller flyttes inden for Fællesskabet eller visse beskyttede zoner inden for dette med henblik på forsøg, forskning eller planteforædling (EUT L 158 af 18.6.2008, s. 41).«"
						
            
         
               5)
            
            
               I artikel 9 foretages følgende ændringer:
               
                           a)
                        
                        
                           Som stk. 4a indsættes:
                           »4a   Uanset stk. 1 og 4 kan flytning inden for Unionen, inden for eller ud af de afgrænsede områder, af hvilende planter af Vitis til plantning, bortset fra frø, finde sted, hvis begge af de følgende betingelser er opfyldt:
                           
                                       a)
                                    
                                    
                                       planterne er dyrket på et sted, der er registreret i overensstemmelse med direktiv 92/90/EØF
                                    
                                 
                                       b)
                                    
                                    
                                       planterne har så tæt på flyttetidspunktet som praktisk muligt være genstand for en passende termoterapibehandling på et behandlingsanlæg, der er godkendt og overvåget af det ansvarlige, officielle organ til dette formål, og de hvilende planter er herved blevet nedsænket i 50 °C varmt vand i 45 minutter, jf. den relevante EPPO-standard (6).
                                    
                                 
                              (6)  EPPO (European and Mediterranean Plant Protection Organization), 2012. Hot water treatment of grapevine to control Grapevine flavescence dorée phytoplasma. Bulletin OEPP/EPPO Bulletin, 42(3), 490–492.«"
						
                        
                     
                           b)
                        
                        
                           Følgende stk. 8 tilføjes:
                           »8.   Værtsplanter, der aldrig er blevet dyrket inden for de afgrænsede områder, må kun flyttes inden for Unionen, hvis de er ledsaget af et plantepas udfærdiget og udstedt i overensstemmelse med direktiv 92/105/EØF.
                           Uanset del A i bilag V til direktiv 2000/29/EF kræves der ikke plantepas for værtsplanter, der flyttes til en person, der ikke handler som led i sin erhvervsmæssige virksomhed, og som erhverver sig disse planter til eget brug.«
                        
                     
         
               6)
            
            
               Som artikel 13a indsættes:
               »Artikel 13a
               Oplysningskampagner
               Medlemsstaterne gør oplysninger om den trussel, som skadegøreren udgør for Unionens område, tilgængelige for den almindelige offentlighed, rejsende samt professionelle og internationale operatører. De gør disse oplysninger offentligt tilgængelige i form af målrettede oplysningskampagner på de ansvarlige officielle organers respektive websteder eller på andre websteder udpeget af de pågældende organer.«
            
         
               7)
            
            
               Bilagene ændres som angivet i bilaget til nærværende afgørelse.
            
         Artikel 2
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 17. december 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 169 af 10.7.2000, s. 1.
   
      (2)  Kommissionens gennemførelsesafgørelse (EU) 2015/789 af 18. maj 2015 om foranstaltninger mod indslæbning og spredning i Unionen af Xylella fastidiosa (Wells et al.) (EUT L 125 af 21.5.2015, s. 36).
   
      (3)  Kommissionens direktiv 2008/61/EF af 17. juni 2008 om de betingelser, hvorunder visse skadegørende planter, planteprodukter og andre objekter, der er anført i bilag I-V til Rådets direktiv 2000/29/EF, må føres ind i eller flyttes inden for Fællesskabet eller visse beskyttede zoner inden for dette med henblik på forsøg, forskning eller planteforædling (EUT L 158 af 18.6.2008, s. 41).
   
      (4)  EFSA PLH Panel (EFSA's Ekspertpanel for Plantesundhed), 2015. Scientific opinion on hot water treatment of Vitis sp. for Xylella fastidiosa. EFSA Journal 2015;13(9):4225, 10 pp. doi:10.2903/j.efsa.2015.4225.
   
      BILAG
      I bilagene foretages følgende ændringer:
      
                  1)
               
               
                  I bilag I indsættes følgende planter i alfabetisk rækkefølge:
                  
                               
                           
                           
                              
                                 Asparagus acutifolius L.
                           
                        
                               
                           
                           
                              
                                 Cistus creticus L.
                           
                        
                               
                           
                           
                              
                                 Cistus monspeliensis L.
                           
                        
                               
                           
                           
                              
                                 Cistus salviifolius L.
                           
                        
                               
                           
                           
                              
                                 Cytisus racemosus Broom
                           
                        
                               
                           
                           
                              
                                 Dodonaea viscosa Jacq.
                           
                        
                               
                           
                           
                              
                                 Euphorbia terracina L.
                           
                        
                               
                           
                           
                              
                                 Genista ephedroides DC.
                           
                        
                               
                           
                           
                              
                                 Grevillea juniperina L.
                           
                        
                               
                           
                           
                              
                                 Hebe
                              
                           
                        
                               
                           
                           
                              
                                 Laurus nobilis L.
                           
                        
                               
                           
                           
                              
                                 Lavandula angustifolia Mill.
                           
                        
                               
                           
                           
                              
                                 Myoporum insulare R. Br.
                           
                        
                               
                           
                           
                              
                                 Pelargonium graveolens L'Hér
                           
                        
                               
                           
                           
                              
                                 Westringia glabra L.
                           
                        
            
                  2)
               
               
                  Bilag II udgår.